Παστουρμαδόπιτα
Με έντονη γεύση παστουρμά και νόστιμη τραγανή ζύμη.
400 γρ. αλεύρι για όλες τις χρήσεις, 10 γρ. μαγιά νωπή, 1/2 κουτ. γλυκού αλάτι, περίπου 250 ml νερό ή όσο χρειαστεί, 100 γρ. παστουρμάς, σε λεπτές φέτες, 1 μικρή ντομάτα, σε φέτες, 150 γρ. κασέρι, τριμμένο (+ λίγο ακόμη), 50 γρ. γιαούρτι ανακατεμένο με 2 κουτ. σούπας νερό, μαυροκούκι και έξτρα τυρί για το πασπάλισμα
Διαλύουμε το αλάτι και τη μαγιά σε 60 ml κρύο νερό και αφήνουμε 5 λεπτά, να ενεργοποιηθεί η μαγιά.Προσθέτουμε το αλεύρι και ανακατεύουμε με τα χέρια μας. Προσθέτουμε σιγά σιγά όσο νερό χρειάζεται, ώστε να φτιάξουμε ένα σχετικά σκληρό ζυμάρι.Σκεπάζουμε με πετσέτα και αφήνουμε στην άκρη να ξεκουραστεί για 1 ώρα, μέχρι να φουσκώσει.Απλώνουμε τη ζύμη σε αλευρωμένη επιφάνεια εργασίας και ανοίγουμε με τον πλάστη σε μεγάλο παραλληλόγραμμο φύλλο, περίπου 40 x 30 εκ. Αν μας περισσέψει ζυμάρι, το φυλάσσουμε στην κατάψυξη.Απλώνουμε στη μέση και κατά μήκος το κασέρι, τις φέτες παστουρμά και τις φέτες ντομάτας.Σκεπάζουμε διπλώνοντας από τις άκρες και κλείνουμε την πίτα. Σχηματίζουμε ένα μπαστούνι.Αλείφουμε με το αραιωμένο γιαούρτι και, αν θέλουμε, πασπαλίζουμε με κασέρι και μαυροκούκι.Ψήνουμε σε προθερμασμένο φούρνο στους 200°C στον αέρα, για 15-25 λεπτά ή μέχρι να ροδίσει η πίτα.
Αλεύρι (ζύμες),Γιαούρτι,Ντομάτα,Τυρί